b"\n_START_ARTICLE_\nHugh Thomas\n_START_SECTION_\nBiografia\n_START_PARAGRAPH_\nVa estudiar a la Universitat de Cambridge i a la Sorbona (Par\xc3\xads). En 1961 es d\xc3\xb3na a con\xc3\xa8ixer amb una important obra, refer\xc3\xa8ncia principal de la vasta bibliografia sobre la Guerra Civil Espanyola: La Guerra Civil Espanyola, publicada per l'editorial Ruedo Ib\xc3\xa9rico. Aquesta obra obt\xc3\xa9 un gran \xc3\xa8xit i \xc3\xa9s tradu\xc3\xafda a diversos idiomes. M\xc3\xa9s tard ha exercit com professor en la Reial Acad\xc3\xa8mia de Sandhurst i a la Universitat de Reading, combinant aquests treballs amb classes i confer\xc3\xa8ncies que impart\xc3\xad en diversos pa\xc3\xafsos. En 1981 reb\xc3\xa9 el t\xc3\xadtol de Lord (Lord Thomas de Swynnerton). _NEWLINE_Al costat d'Ian Gibson i Paul Preston, form\xc3\xa0 el grup d'hispanistes brit\xc3\xa0nics que s'hi van dedicar a l'estudi de la hist\xc3\xb2ria recent d'Espanya, especialment a la de la Segona Rep\xc3\xbablica i la Guerra civil espanyoles, si b\xc3\xa9 Thomas, despr\xc3\xa9s de la publicaci\xc3\xb3 de La Guerra civil espanyola, es va centrar, principalment, en l'estudi de la creaci\xc3\xb3 i consolidaci\xc3\xb3 de l'Imperi ultramar\xc3\xad espanyol durant els segles XVI i XVII._NEWLINE_Hugh Thomas va guanyar el Premi Somerset Maugham (1961), el Premi Nonino (2009), el Premi Boccaccio (2009), el Premi Gabarron (2008) i el Premi Calvo Serer (2009). El 2008 va ser nomenat Comandant de l'orde Nacional del M\xc3\xa8rit francesa; a m\xc3\xa9s de rebre la Gran Creu de l'Orde d'Isabel la Cat\xc3\xb2lica espanyola i l'orde de l'\xc3\x80liga Asteca mexicana."